**2/2025.**

**Az Alsó- Tisza-menti Önkormányzati Társulás**

**Társulási Tanácsa**

**2025. február 7.-én (pénteken)**

**9:00 órai kezdettel megtartott rendkívüli**

**társulási ülésének**

***J e g y z ő k ö n y v e***

**Napirend:**

1. *A Társulás Társulási Tanácsa 2025. február 7. napján tartandó rendkívüli ülésének napirendje jóváhagyása*

 Előadó: Erhard Gyula Társulási Tanács Elnöke

1. *Az Alsó-* *Tisza-menti* *Önkormányzati Társulás Társulási Tanácsa által való Eseti Bizottság létrehozása*

 Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *A Társulás fenntartásában lévő szociális intézményekben nyújtott szociális ellátások 2025. évi intézményi térítési díjai összege megállapításának kezdeményezése*

 Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Egyebek*

**T a r t a l o m j e g y z é k**

**Határozat száma: Tárgya: Oldalszám:**

**5/2025. (II. 7.)** *A Társulás Társulási Tanácsa 2025. február 7. napján tartandó rendkívüli ülése*

Atmöt határozat *napirendjének jóváhagyása*

**6/2025. (II. 7.)**  *Az Alsó- Tisza-menti Önkormányzati Társulás Társulási Tanácsa által való*

Atmöt határozat *Eseti Bizottság létrehozása*

**7/2025. (II. 7.)**  *A Társulás fenntartásában lévő szociális intézményekben nyújtott szociális ellátások*

Atmöt határozat  *2025. évi intézményi térítési díjai összege megállapításának jóváhagyása*

**J e g y z ő k ö n y v**

**Készült:** az Alsó- Tisza-menti Önkormányzati Társulás Társulási Tanácsa 2025. február 7.-én (pénteken) 9 órakor megtartott rendkívüli társulási üléséről.

**Az ülés helye:** a Csanyteleki Polgármesteri Hivatal díszterme

**Jelen vannak:** Erhard Gyula Társulás Elnöke

Bánfi Sándor Társulás Alelnöke

Bedő Tamás Társulás Tagja

**Távolmaradását bejelentette:** Horváth Lajos Társulás Tagja

**Tanácskozási joggal jelent meg:**  Kató Pálné Feladatellátó jegyző

 Szabóné Pálinkás Györgyi Intézményvezető

 Mucsiné Mészáros Tímea Intézményvezető

 Magonyné Körmendi Judit Intézményvezető

 Zsótér Dóra Adó- és Pénzügyi Iroda Vezető-

helyettes

**Erhard Gyula a Társulás Társulási Tanácsa Elnöke:** köszöntötte az ülésen szavazati és tanácskozási joggal megjelent résztvevőket. Megállapította, hogy az ülés határozatképes, mert a szavazásra jogosultak közül 3 tag megjelen, 1 tag pedig előzetesen bejelentette távolmaradását. Javaslatot tett az ülés napirendjére írásban kiadott meghívó szerinti napirendi pontokra, melyet szavazásra bocsájtott, mellyel a Társulás Társulási Tanácsa Tagjai 3 igen szavazattal egyetértett, melyet az alábbi határozatba rögzített.

1. **Napirend**

**Tárgya: Előadó:**

 *A Társulás Társulási Tanácsa 2025. február 7. napján tartott rendkívüli ülése* Erhard Gyula Tanács Elnöke

 *napirendjének jóváhagyása*

(A tárgyra vonatkozó meghívó e jegyzőkönyv melléklete)

**5/2025. (II. 7.) Atmöt határozat**

**Tárgya:** *A Társulás Társulási Tanácsa 2025. február 7. napján tartott rendkívüli ülése napirendjének jóváhagyása*

**H a t á r o z a t**

Az Alsó- Tisza-menti Önkormányzati Társulás Társulási Tanácsa egyetértett a Társulás Társulási Tanácsa Elnöke által 2025. február 7. napjára kitűzött rendkívüli ülésére megküldött meghívóban feltüntetett napirendi pontokkal, azt módosítás, kiegészítés és változtatás nélkül jóváhagyta az alábbiak szerint:

**Az ülés napirendje:**

1. *A Társulás Társulási Tanácsa 2025. február 7. napján tartandó rendkívüli ülésének napirendje jóváhagyása*

 Előadó: Erhard Gyula Társulási Tanács Elnöke

1. *Az Alsó-* *Tisza-menti* *Önkormányzati Társulás Társulási Tanácsa által való Eseti Bizottság létrehozása*

 Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *A Társulás fenntartásában lévő szociális intézményekben nyújtott szociális ellátások 2024. évi intézményi térítési díjai összege megállapításának kezdeményezése*

 Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Egyebek*

Határozatról értesítést kap:

* Alsó- Tisza-menti Önkormányzati Társulás Társulási Tanácsa Tagjai (Székhelyén)
* Kató Pálné feladatellátó jegyző
* Irattár
1. **Napirend**

**Tárgya: Előadó:**

*Az Alsó-* *Tisza-menti* *Önkormányzati Társulás Társulási Tanácsa által való Eseti* Erhard Gyula Tanács Elnöke

*Bizottság létrehozása* Kató Pálné feladatellátó jegyző

(A tárgyra vonatkozó előterjesztés és mellékletei e jegyzőkönyvhöz csatolva)

**Erhard Gyula a Társulás Társulási Tanácsa Elnöke:** az írásban kiadott előterjesztéshez *szóbeli kiegészítést nem tett.* Vitára ajánlotta a tárgyi előterjesztésben foglaltakat.

**Kató Pálné feladatellátó jegyző:** *szóbeli kiegészítésében* az Eseti Bizottság létrehozása okaira tett utalást, majd a Bizottság feladata ellátása fontosságáról ejtett szót. A Társulás Társulási Megállapodásban foglaltakra hivatkozva indokolta meg, hogy miért nincs szükség a Társulás 4 Tagönkormányzata előzetes véleményezési eljárására. Javaslatot tett az írásban kiadott előterjesztés változtatás nélküli jóváhagyására.

**K é r d é s, hozzászólás nem hangzott el.**

**Erhard Gyula Társulás Társulási Tanácsa Elnöke:** összefoglalójábankezdeményezte a tárgyban írásban kiadott előterjesztésben foglaltak és a határozati javaslat változtatás nélküli elfogadását. Javaslatát szavazásra bocsátotta, melyből megállapította, hogy a Társulás Társulási Tanácsa 3 igen szavazattal elfogadta javaslatát és azt az alábbi határozatba foglalta:

**6/2025. (II. 7.) Atmöt határozat**

**Tárgy:** *Eseti Bizottság létrehozása*

**H a t á r o z a t**

Az Alsó- Tisza-menti Önkormányzati Társulás Társulási Tanácsa megtárgyalta a tárgyi előterjesztésben foglaltakat és az Mötv. 95. § (2) bekezdése rendelkezése, a Társulás Társulási Megállapodása IV. fejezete, továbbá a Társulás SZMSZ-e szerinti jogalapon az alábbi döntést hozta.

1. A Társulás Társulási Tanácsa 2025. március 01. napjával 3 főből álló Eseti Bizottságot hoz létre, amelyet a Társulás Társulási Tanácsa Tagjai közül választott Elnök vezet és képvisel. Az Eseti Bizottság működésére az önkormányzat bizottságaira vonatkozó szabályok megfelelő alkalmazása az irányadó. A Bizottság működési ideje alatt tiszteletdíjra nem jogosult.
2. Az Esetti Bizottság Elnöke: Bedő Tamás Albert Csongrád Városi Önkormányzat Polgármestere, a Bizottság Tagjai Kajtár Anita az Esély Szociális Alapellátási Központ Intézményvezető-helyettese és Dr. Faragó Péter Felgyő és Tömörkény Községi Önkormányzatok Jegyzője.
3. Az Eseti Bizottság feladata:
4. az Esély Szociális Alapellátási Központ intézményvezetői állására kiírt pályázati eljárásban a *pályázóként résztvevők pályázata bontása*, annak (a feladatellátó jegyző által előkészített) *jegyzőkönyvben történő dokumentálása,*
5. a szükséges iratok előkészítését követően, a feladatellátó jegyző által a pályázó(k) előzetes kiértesítése szerinti időpontban a *pályázó(k) meghallgatása,*
6. *javaslattétel a pályázat(ok) érvényessége bírálatára és a pályázó kiválasztására (*a feladatellátó jegyző közreműködésével) írásos előterjesztés készítése a döntéshozó számára.
7. A Bizottság a feladata végrehajtásával külön döntés nélkül, az Esély Szociális Alapellátási Központ intézményvezetői kinevezésére a Társulás Társulási Tanácsa által kiadott döntése időpontjával, automatikusan megszűnik.

Határozatról értesítést kap:

* Társulás Társulási Tanácsa Elnöke és Tagjai (Székhelyén)
* Társulás feladatellátó jegyzője és általa
* Eseti Bizottság Elnöke és Tagjai
* Esély Szociális Alapellátási Központ Vezetője (Csongrád)
* Irattár
1. **Napirend**

**Tárgy: Előadó:**

*A Társulás fenntartásában lévő szociális intézményekben nyújtott szociális* Erhard Gyula Tanács Elnöke

*ellátások 2025. évi intézményi térítési díjai összege megállapításának* Kató Pálné feladatellátó jegyző

*kezdeményezése*

(A tárgyi előterjesztés és melléklete e jegyzőkönyvhöz csatolva)

**Erhard Gyula Társulás Társulási Tanácsa Elnöke:** az írásban kiadott előterjesztéshez *szóbeli kiegészítést* nem fűzött, az abban foglaltakat vitára bocsátotta.

**Kató Pálné feladatellátó jegyző:** *szóbeli kiegészítésében* arról a közszolgáltatókat és a szociális intézmények költségvetését érintő társadalmi helyzetről festett képet, amelyet az infláció kihatása és az élelmiszerárak alakulása, a rezsiköltségek drasztikus emelkedése okozott az elmúlt évben, ami az idei évben is begyűrűzik és a szociális szolgáltató által nyújtott szolgáltatások igénybe-vétele után felszámított díjtételekben jelenik meg, melyet az ellátottak felé kell érvényesíteni. A szociális intézmények vezetői által benyújtott intézményi önköltségszámítási szabályzatba rögzítettekre alapozva került sor a díjemelés kezdeményezésére, amely nem túlzó és egyes tételekre vonatkozóan kedvező központi költségvetésből kapott finanszírozás szerint alacsonyabb mértékű díjemelést eredményez az idei évben. Ennek azért van jelentősége, mert intézményi veszteség esetén az intézmény székhelye szerinti települési önkormányzat költségvetéséből kell annak anyagi fedezetét biztosítani. a Társulás fenntartásában lévő 3 szociális intézmény vezetője által benyújtott önköltségszámítási szabályzaton alapuló előterjesztés változtatás nélküli elfogadására, annak a jogalkotásra jogosított Csanytelek Község Önkormányzata Képviselő-testülete elé terjesztésére, ahol az önkormányzat szervezeti és működési szabályzatáról szóló 14/2015. (XI. 27.) önkormányzati rendelet szerinti eljárásrendben került Ügyrendi Bizottság, majd a Pénzügyi Ellenőrző, Foglalkoztatáspolitikai és Településfejlesztési Bizottság elé előzetes véleményezésre, majd jogalkotási eljárás lefolytatására.

**K é r d é s, hozzászólás nem hangzott el.**

**Erhard Gyula Társulás Társulási Tanácsa Elnöke:** *összefoglalójában* javaslatot tett a tárgyban kiadott előterjesztésben és ahhoz mellékletként csatolt szabályzatokban foglaltak és annak határozati javaslata változtatás nélküli elfogadására, határozatba foglalására. Javaslatát szavazásra bocsátotta, melyből megállapította, hogy a Társulás Társulási Tanácsa 3 igen szavazattal elfogadta javaslatát és azt az alábbi határozatba foglalta:

**7/2025. (II. 7.) Atmöt határozat**

**Tárgy:** *A Társulás fenntartásában lévő szociális intézményekben nyújtott szociális ellátások 2025. évi intézményi térítési díjai*

 *összege megállapításának kezdeményezése*

**H a t á r o z a t**

*Az Alsó- Tisza-menti Önkormányzati Társulás Társulási Tanácsa a tárgyi előterjesztést megtárgyalta és az alábbi döntést hozta:*

1. A Társulás Társulási Tanácsa - a szociális igazgatásról és szociális ellátásokról szóló 1993. évi III. törvény 92/B. § (1) bekezdés a) pontjában biztosított jogkörében eljárva - a Társulás által fenntartott
2. *Remény Szociális Alapszolgáltató Központ (Csanytelek),*
3. *Gondozási Központ Rózsafűzér Szociális Otthon (Tömörkény),*
4. *Esély Szociális Alapellátási Központ*

 *intézményi térítési díjait az alábbiak szerint állapítja meg:*

a)

|  |  |  |  |
| --- | --- | --- | --- |
| **Sor-****szám** | **A** | **B** | **C** |
|  ***Remény Szociális Alapszolgáltató Központ által nyújtott szolgáltatások igénybevétele után megállapított intézményi térítési díj általános forgalmi adó nélküli összege* (Ft-ban)** |
| **Szolgáltatás****formája** |  **Szolgáltatási önköltség összege (Ft/fő)** | **Intézményi térítési díj összege (Ft/fő) általános forgalmi adó nélkül**  |
| 1. | **szociális****étkeztetés****(Csanytelek)** | egy ellátási nap (adag) önköltsége | ***1615.-*** | egy ellátási nap (adag) térítési díjának összege | ***945.-*** |
| 1.1. |  **étkeztetés****(Felgyő)** | egy ellátási nap (adag) önköltsége |  ***1615.-*** | egy ellátási nap (adag) térítési díj összege | ***945.-*** |
| 2. | **házi** **segítség-nyújtás****(ellátási területen)**  | szociális segítés egy órára jutó önköltsége | ***3.400.-*** | szociális segítésegy órára jutó térítési díja összege | ***0.-*** |
| 2.1. | személyes gondozás órára jutó önköltsége | ***3.400.-*** | személyes gondozás órára jutó térítési díj összege | ***0.-*** |
| 3. | **nappali ellátás****Idősek Klubja**csak nappali tartózkodás esetén | egy ellátási nap önköltsége | ***1.750.-*** | egy ellátási nap térítési díja összege | ***0.-*** |
| 3.1. | **nappali ellátás****Idősek Klubja**nappali tartózkodás és étkeztetés esetén | egy ellátási nap önköltsége | ***3.840.-*** | egy ellátási nap (adag) térítési díja | ***945.-*** |
| 4. | **ápolást, gondozást****nyújtó****intézmény**  **idősek otthona (Csanytelek)** | egy főre jutónapi önköltség | ***12.845.-*** | napi térítési díj összege \* | ***4.000.-*** |
| 1.195.- | **belépési hozzájárulás** | - | férőhely kijelöléssel (Ft/férőhely) | ***0.-*** |
| 5. | **\* Az étkeztetés napi intézményi térítési díjainak költségei ÁFA nélkül** |
| 5.1. | *reggeli* | **320.- Ft/fő/nap/adag** |
| 5.2. | *tízórai* | **110.- Ft/fő/nap/adag** |
| 5.3. | *ebéd* |  **1000.- Ft/fő/nap/adag** |
| 5.4. | *uzsonna* |  **110- Ft/fő/nap/adag** |
| 5.3. | *vacsora* | **320.- Ft/fő/nap/adag** |

b)

|  |  |  |  |
| --- | --- | --- | --- |
| **Sor-szám** | **A** | **B** | **C** |
| ***Gondozási Központ Rózsafüzér Szociális Otthon által nyújtott szolgáltatások igénybevétele után megállapított intézményi térítési díj*** ***általános forgalmi adó nélküli összege* (Ft-ban)** |
| **Szolgáltatás formája** | **Szolgáltatási önköltség összege (Ft/fő)** | **Intézményi térítési díj összege (Ft/fő) általános forgalmi adó nélkül** |
| 1. | **szociális****étkeztetés** | egy ellátásinap (adag) önköltsége | ***865.-*** | egy ellátási nap (adag) térítési díjának összege | ***630.-*** |
| 1.1. | **étel házhoz szállítása** | házhoz szállítás önköltsége | ***200.-*** | házhoz szállítás(ellátási nap) | ***200.-*** |
| 2. | **házi segítség-nyújtás****(ellátási területen)** | egy óra szociális segítés önköltsége | ***3.335.-*** | egy óra szociális segítés térítési díjának összege | ***0.-*** |
| 2.1. | egy óra személyes gondozás önköltsége | ***3.335.-*** | egy óra személyes gondozás térítési díjának összege | ***0.-*** |
| 3. | **nappali ellátás – Idősek Klubja** nappali tartózkodás esetén | egy ellátási nap önköltsége | ***1.885.-*** | egy ellátási nap térítési díj összege | ***0.-*** |
| 4. | **ápolást, gondozást nyújtó****intézmény – idősek otthona (Tömörkény)** | egy főre jutónapi önköltség |  ***13.990.-*** | napi térítési díj összege (Ft)\* | ***4.570.-*** |
| 4.1. | **belépési hozzájárulás** | **-** | **férőhely kijelöléssel (Ft/férőhely)** ***0.-*** |
| 5. | **\* Az étkeztetés napi intézményi térítési díjainak költségei** |
| 5.1. | *reggeli* | **329.- Ft/fő/nap/adag** |
| 5.2. | *ebéd* | **978.- Ft/fő/nap/adag** |
| 5.3. | *vacsora* | **518.- Ft/fő/nap/adag** |
| 5.4. | *diétás tízórai* | **232.- Ft/fő/nap/adag** |
| 5.5. | *diétás uzsonna* | **211.- Ft/fő/nap/adag** |

c)

|  |  |  |  |
| --- | --- | --- | --- |
| **Sor-szám** | **A** | **B** | **C** |
| ***Esély Szociális Alapellátási Központ által nyújtott szolgáltatások igénybevétele után megállapított intézményi térítési díj*** ***általános forgalmi adó nélküli* *összege* (Ft-ban)** |
| **Szolgáltatás formája** | **Szolgáltatási önköltség összege (Ft/fő)** | **Intézményi térítési díj összege (Ft/fő)** **általános forgalmi adó nélkül** |
| 1. | **szociális****étkeztetés****(ellátási területen)** | egy ellátásinap (adag) önköltsége | ***1.640.-*** | egy ellátási nap (adag) nettó térítési díjának összege | ***919.-*** |
| 1.1. | **étel házhoz szállítása szerződés szerint (Csongrád)** | házhoz szállítás önköltsége | ***113.-*** | házhoz szállítás(ellátási nap) | ***79.-*** |
| 2. | **házi segítség-nyújtás****(ellátási területen)** | szociális segítés óra önköltsége | ***4.781.-*** | egy óra szociális segítéstérítési díja összege | ***500.-*** |
| 2.1. | egy óra személyes gondozás önköltsége | ***4.781.-*** | személyes gondozás óra térítési díj összege | ***500.-*** |
| 3. | **támogató szolgálat (ellátási területen)** | egy feladategység önköltsége | ***2.906.-*** | egy szolgálati óra térítési díja | ***80.-*** |
| egy szállítási km térítési díja | ***120.-*** |
|  4. | **nappali ellátás – Idősek Klubja**csak nappali tartózkodás esetén | egy ellátási nap önköltsége | ***1.526.-*** | egy ellátási nap térítési díj összege | ***0.-*** |
| 4.1. | **nappali ellátás – Idősek Klubja**nappali tartózkodás és étkeztetés esetén | egy ellátási nap önköltsége | ***1.640.-*** | egy ellátási nap (adag) térítési díja (nettó) | ***919.-*** |
| 5. | **Demens személyek****nappali ellátása** | egy főre jutó napi költség | napközbeni tartózkodást igénybe-vevők***4.444.-*** | csak napközbeni tartózkodás esetén | ***0.-*** |
| napközbeni tartózkodást és étkezést igénybe-vevők***4444.-*** | nappali tartózkodás és étkezés esetén | ***919.-*** |
| 6. | **Fogyatékos személyek****nappali ellátása** | egy főre jutó napi költség | napközbeni tartózkodást igénybe-vevők***171.-*** | csak napközbeni tartózkodás esetén | ***0.-*** |
| napközbeni tartózkodást és étkezést igénybe-vevők***1.640.-*** | nappali tartózkodás és étkezés esetén | ***919.-*** |

a)

|  |  |  |  |  |
| --- | --- | --- | --- | --- |
| **Sor-****szám** | **A** | **B** | **C** | **D** |
| ***Remény Szociális Alapszolgáltató Központ által nyújtott szolgáltatások után megállapított*** személyi térítési díjra irányadó **intézményi térítési díjból adott *kedvezmények*** **általános forgalmi adó nélkül számított összege (Ft)**  |
| **Szolgáltatás****formája** | **Intézményi térítési díjból adott kedvezmény****jogalapja** | **Kedvezmény összege****(Ft)** | **Fizetendő díj összege (Ft)** |
| 1.1. | **étkeztetés****(Felgyő)** | Akinek a havi összjövedelme a szociális vetítési alap összegének 100 %-át nem haladja meg, kedvezménye egy ellátási napra, adagra számított intézményi térítési díja összegének 40%-a mértékéig terjed  | ***480.-*** | ***720.-*** |
| 1.2. | **étkeztetés****(Felgyő)** | Akinek a havi összjövedelme a szociális vetítési alap összegének 200 %-át nem haladja meg, kedvezménye egy ellátási napra, adagra számított intézményi térítési díja összegének 20%-a mértékéig terjed  | ***240.-*** | ***960.-*** |
| 1.3. | **étkeztetés****(Csanytelek)** | Akinek a havi összjövedelme a szociális vetítési alap összegének 100 %-át nem haladja meg, kedvezménye egy ellátási napra, adagra számított intézményi térítési díja összegének 40%-a mértékéig terjed | ***480.-*** | ***720.-*** |
| 1.4. | **étkeztetés****(Csanytelek)** | Akinek a havi összjövedelme a szociális vetítési alap összegének 200 %-át nem haladja meg, kedvezménye egy ellátási napra, adagra számított intézményi térítési díja összegének 20%-a mértékéig terjed | ***240.-*** | ***960.-*** |
| 2.1. | **házi****segítségnyújtás****szociális segítés óradíja** | Akinek a havi összjövedelme a szociális vetítési alap összegének 200 %-át nem haladja meg | ***0.-***  |  ***0.-*** |
| 2.2. | **házi segítségnyújtás személyes gondozás óradíja**  | Akinek a havi összjövedelme a szociális vetítési alap összegének 200 %-át nem haladja meg | ***0.-*** |  ***0.-***  |

b)

|  |  |  |
| --- | --- | --- |
| **Sor-****szám** | **A** | **B** |
| ***Gondozási Központ Rózsafüzér Szociális Otthon által étkezés szolgáltatás nyújtása után*** a személyi térítési díjra irányadó **intézményi térítési díjból adott kedvezmények** **általános forgalmi adó nélkül számított összege (Ft/adag)**  |
| 1.1. | Akinek a havi összjövedelme a szociális vetítési alap összegének 100 %-át nem haladja megegy ellátási napra, adagra számított intézményi térítési díja 40%-a | ***252.-*** |
| 1.2. | Akinek a havi összjövedelme a szociális vetítési alap összegének 130 %-át nem haladja megegy ellátási napra, adagra számított intézményi térítési díja 50%-a | ***315.-*** |
| 1.3. | Akinek a havi összjövedelme a szociális vetítési alap összegének 150 %-át nem haladja megegy ellátási napra, adagra számított intézményi térítési díja 60%-a | ***378.-***  |
| 1.4. | Akinek a havi összjövedelme a szociális vetítési alap összegének 170 %-át nem haladja megegy ellátási napra, adagra számított intézményi térítési díja 80%-a | ***504.-***  |

c)

|  |  |  |  |  |  |
| --- | --- | --- | --- | --- | --- |
| **Sor-****szám** | **A** | **B** | **C** | **D** | **E** |
| ***Esély Szociális Alapellátási Központ*** által nyújtott szolgáltatások után megállapított személyi térítési díjra irányadó **intézményi térítési díjból adott kedvezmények****általános forgalmi adó nélküli összege (Ft-ban)** |
| **Szolgáltatás****megnevezése** | **Kedvezmény jogalapja** | **Kedvezmény****összege** | **Fizetendő****térítési díj****összege** |
| 1.1. | **Házi segítség-****nyújtás** | Akinek a havi jövedelme a szociális vetítési alap összegének 500 %-át nem haladja meg | szociális segítés óradíja | ***500.-*** | ***0.-*** |
| 1.2. | **Házi segítség-****nyújtás** | Akinek a havi jövedelme a szociális vetítési alap összegének 500 %-át nem haladja meg | személyes gondozás óradíja | ***500.-*** | ***0.-*** |
| 2. | **Támogató****szolgálat** |
|
| Akinek a havi jövedelme a szociális vetítési alap 300 %-át nem haladja meg | személyi segítés egy óra térítési díja (Ft) | ***80.-*** | ***0.-*** |
| Akinek a havi jövedelme a szociális vetítési alap 200 %-át nem haladja meg | egy szállítási kilométer térítési díja (Ft) | ***120.-*** | ***0.-*** |

a)

|  |  |  |  |
| --- | --- | --- | --- |
| **Sor-****szám** | **A** | **B** | **C** |
| ***Remény Szociális Alapszolgáltató Központban* a** ***szociálisan nem rászorult személyek* által igénybe-vett szolgáltatások után fizetendő** **intézményi térítési díjának általános forgalmi adó nélküli összege (Ft-ban)** |
| 1**.** | **étkeztetés****(Felgyő)** | egy ellátási napra, adagra számítva | ***945.-*** |
| 2. | **étkeztetés****(Csanytelek)** | egy ellátási napra, adagra számítva | ***945.-*** |

c)

|  |  |  |  |
| --- | --- | --- | --- |
| **Sor-****szám** | **A** | **B** | **C** |
| ***Esély Szociális Alapellátási Központban* a** ***szociálisan nem rászorult személyek* által igénybe-vett szolgáltatások után fizetendő** **intézményi térítési díjainak általános forgalmi adó nélküli összege (Ft-ban)** |
| 1**.** | **étkeztetés** | ellátási nap/adag | ***1.032.-*** |
| 2. | **étkezés kiszállítás** | ellátási nap/adag | ***79.-*** |
| 3**.** | **támogató szolgálat** | szállítás díja (km) | ***140.-*** |
| személyi segítés szolgálati óradíja | ***600.-*** |

1. A Társulás Társulási Tanácsa rögzíti, hogy az Szt. 117/C. § (1) bekezdésében a fenntartó számára biztosított azon jogosítvánnyal, miszerint *a tartós* *bentlakásos szociális intézményeiben meghatározhatja azokat a férőhelyeket, amelyek betöltése esetén* ***belépési hozzájárulást kell fizetni, nem kíván élni,*** tekintettel a szociális intézmények ellátási érdekére, a várakozók számára és az ellátásra várakozók ismert jövedelmi viszonyaira, a belépési hozzájárulás bevezetése - az elvégzett modellezés alapján – vélhetően nem hozná meg az intézmények költségvetésében elvárt összeget, viszont a szociálisan rászorulók hátrányos helyzetbe kerülhetnének a jobb anyagi körülmények között élőkkel szemben, ami nem felel meg az esélyegyenlőség elvének.
2. A Társulás Társulási Tanácsa ezen határozatába foglalt, a fenntartásában lévő 3 szociális intézmény intézményi térítési díjairól szóló döntése, kizárólag a Társulás Társulási Megállapodásában erre kijelölt székhely település: Csanytelek Község Önkormányzata Képviselő-testülete által, ezen határozatban rögzített térítési díj megállapítással egyező tartalmú, a személyes gondoskodást nyújtó ellátásokról, azok igénybevételéről, valamint a fizetendő intézményi térítési díjakról szóló önkormányzati rendeletének kihirdetését követően léptethető hatályba 2025. április 01. napjával, a tagönkormányzatok előzetes véleményezését is alapul-véve, a jogalkotásról szóló 2010. évi CXXX. törvény 5. § (5) bekezdése szerint eljárva.

Végrehajtás határideje: azonnal, legkésőbb 2025. február 28.

Végrehajtásért felelős: Erhard Gyula elnök,

 Kató Pálné hivatalvezető, feladatellátó jegyző

Beszámolás határideje: soros ülés időpontja

Határozatról értesítést kap:

* Társulás Társulási Tanácsa Elnöke
* Társulás Társulási Tanácsa Tagjai (Székhelyén)
* Csanyteleki Polgármesteri Hivatal Vezetője (Feladatellátó jegyző) (Helyben) és általa
* Remény Szociális Alapszolgáltató Központ Vezetője (Helyben)
* Gondozási Központ Rózsafüzér Szociális Otthon Vezetője (Tömörkény)
* Esély Szociális Alapellátási Központ Vezetője (Csongrád)
* Csanyteleki Polgármesteri Hivatal Adó- és Pénzügyi Iroda Vezetője (Csanytelek)
* Irattár
1. **Napirend**

**Egyebek**

**Kató Pálné feladatellátó jegyző:** a munkaterv szerinti soros ülés napirendi pontjairól szólt, melyből kiemelkedik a Társulás 2025. évi költségvetése, melynek előkészületei jó ütemben haladnak.

**Erhard Gyula Társulás Társulási Tanácsa Elnöke:** tekintettel arra, hogy az ülésen sem írásban, sem szóban nem történt bejelentés, így megköszönte az ülésen megjelentek részvételét és az ülést befejezettnek nyilvánította.

K. m. f.

......................................................................... ................................................................................

 Erhard Gyula Kató Pálné

 Társulás Társulási Tanácsa Feladatellátó jegyző

 Elnöke Társulás törvényességi felelőse